text: Започни млад » Търговска гимназия Бургас
  Първа награда за учениците на Търговска гимназия на форума "Започни млад / Start Young" в Бургас
  Завърши 50-часовото събитие за предприемачи на списание "Български предприемач", което се проведе от 2 до 4 юли в експоцентър "Флора" в Морската градина. В началото всички участници представиха своите идейни проекти пред публиката и сформираха екипи, след което през следващите два дена продължиха да разработват своите бизнес идеи под менторството на успешни български предприемачи. Събитието завърши с презентации и демонстрации на бизнес моделите пред жури.
  Участие в хекатона взеха ученици от Търговска гимназия – Бургас: Марианна Шидловская от XI б клас и Дария Плахотина от XII г клас, които спечелиха голямата награда от 1 000 лв. и безплатна 6-месечна реклама на новото предприятие. Проектът е насочен към създаване на различни клубове по интереси и е насочен към хора, които искат да се образоват, да опитат себе си в различни дейности, да намерят хобито си или да се ориентират за бъдещето си. Журито, в което имаше представители на Община Бургас, бизнеса и трите бургаски университета, беше единодушно в решението си да класира проекта "Ендоника" на първо място.
  Учениците научиха много от работата си с ментора, получиха безценни съвети по време на проведените дискусии и увереност да реализират проекта си.